ΓΡΑΠΤΗ ΕΡΩΤΗΣΗ E-0154/01

υποβολή: Alexandros Alavanos (GUE/NGL) προς την Επιτροπή

(31 Ιανουαρίου 2001)

Θέμα: Εύρυθμη λειτουργία του Οργανισμού Ανασυγκρότησης των Βαλκανίων

Ο Οργανισμός Ανασυγκρότησης των Βαλκανίων έχει επεκτείνει τις δραστηριότητές του στη Σερβία και το Μαυροβούνιο. Για να ανταποκριθεί στα καθήκοντά του απαιτείται η δημιουργία σχετικώνπηρεσιών στην Ποτγκόριτσα και το Βελιγράδι. Η Επιτροπή μπορεί να παράσχει πληροφορίες για τη στελέχωση αυτών τωνπηρεσιών; Πώς θα γίνουν οι προσλήψεις στις δύο περιοχές και πώς θα εξασφαλισθεί η διαφάνεια;

Γιατί η Επιτροπή πρότεινε τη μείωση των συνεδριάσεων του Διοικητικού Συμβουλίου της επιτροπής του άρθρου 10 του Κανονισμού 2666/2000(1), από 12 σε 4 για το 2001, τη στιγμή που ο όγκος εργασίας πολλαπλασιάζεται λόγω επέκτασης των αρμοδιοτήτων της στις προαναφερόμενες περιοχές;

(1) ΕΕ L 306 της 7.12.2000, σελ. 1.

Απάντηση του κ. Patten εξ ονόματος της Επιτροπής

(23 Μαρτίου 2001)

Όπως το Αξιότιμο Μέλος γνωρίζει, η Ευρωπαϊκή Υπηρεσία Ανασυγκρότησης αποτελεί αυτόνομηπηρεσία με πλήρη ανεξαρτησία όσον αφορά τις διοικητικές και διαχειριστικές της λειτουργίες. Όσον αφορά την εγκατάσταση των επιχειρησιακών της κέντρων στο Βελιγράδι και στην Ποντγκόριτσα, η Υπηρεσία έχει ήδη αρχίσει την στελέχωσή της από πρόσωπα με την καλύτερη δυνατή κατάρτιση προκειμένου να εφαρμόσουν στην περιοχή τα προγράμματα παροχής κοινοτικής βοήθειας. Οι περισσότερες από τις θέσεις που προβλέπονται γιάυτά τα δύο επιχειρησιακά κέντρα έχουν ήδη δημοσιευτεί στον διεθνή τύπο και στα websites της Επιτροπής και της Υπηρεσίας.

Ο διευθυντής της Ευρωπαϊκής Υπηρεσίας Ανασυγκρότησης ενημερώνει σε τακτά διαστήματα το διοικητικό συμβούλιο της Υπηρεσίας που απαρτίζεται από εκπροσώπους της Επιτροπής και των κρατών μελών, σχετικά με το επίπεδο στελέχωσης και με τις διαδικασίες προσλήψεων που ακολουθεί η Υπηρεσία. Οι περισσότερο

πρόσφατες πληροφορίες σχετικά με την πρόοδο της διαδικασίας των προσλήψεων παρασχέθηκαν από τον διευθυντή κατά τη συνεδρίαση του διοικητικού συμβουλίου, η οποία πραγματοποιήθηκε στην Θεσσαλονίκη στις 15 Δεκεμβρίου του 2000 και κατά τη διάρκεια της οποίας εγκρίθηκε ένας νέος πίνακας προσωπικού (33 διεθνείς και 61 τοπικοίπάλληλοι για το Βελιγράδι και 7 διεθνείς και 10 τοπικοίπάλληλοι για την Ποντγόριτσα).

Οι διατάξεις του άρθρου 10 του κανονισμού (ΕΚ) αριθ. 2666/2000 του Συμβουλίου της 5ης Δεκεμβρίου 2000 σχετικά με την παροχή βοήθειας προς την Αλβανία, τη Βοσνία και Ερζεγοβίνη, την Κροατία, την Ομοσπονδιακή Δημοκρατία της Γιουγκοσλαβίας και την Πρώην Γιουγκοσλαβική Δημοκρατία της Μακεδονίας, για την κατάργηση του κανονισμού (ΕΚ) αριθ. 1628/96 και την τροποποίηση των κανονισμών (ΕΟΚ) αριθ. 3906/89 και αριθ. 1360/90 και των αποφάσεων 97/256/ΕΚ και 1999/311/ΕΚ δεν εφαρμόζονται για το διοικητικό συμβούλιο της Υπηρεσίας αλλά για τη διαχειριστική επιτροπή που συστήθηκε βάσει του προγράμματος CARDS. Όσον αφορά τον αριθμό των συνεδριάσεων του διοικητικού συμβουλίου, η Επιτροπή ακολούθησε τις αρχές που ορίζονται στο άρθρο 4 παρ. 9 του κανονισμού αριθ. 2667/2000 του Συμβουλίου σχετικά με την Ευρωπαϊκή Υπηρεσία Ανασυγκρότησης(1) όπου προβλέπεται ότι το διοικητικό συμβούλιο συγκαλείται από τον πρόεδρο κάθε φορά που αυτό κρίνεται αναγκαίο και τουλάχιστον μία φορά ανά τρίμηνο. Ο κανονισμός αυτός θεσπίστηκε από το Συμβούλιο, το οποίο συμφώνησε με την Επιτροπή ότι επιχειρησιακά θα ήταν αποδοτικότερο αν το διοικητικό συμβούλιο συνεδρίαζε κάθε 3 μήνες παρά κάθε 4 εβδομάδες.

Εντούτοις, δεδομένου ότι η Επιτροπή προεδρεύει του διοικητικού συμβουλίου της Υπηρεσίας, δύναται, αν το επιβάλλει ο φόρτος εργασίας ή άλλοι λόγοι, να προτείνει τη διεξαγωγή πρόσθετων συνεδριάσεων ή συνεδριάσεων μεγαλύτερης διάρκειας. Συνεδριάσεις είναι επίσης δυνατό να συγκαλούνται και ύστερα από σχετική αίτηση του διευθυντού του Οργανισμού ή, τουλάχιστον, της απλής πλειοψηφίας των μελών.

(1) ΕΕ L 306 της 7.12.2000.